YATIRIM PROJELERİ DEĞERLENDİRME YÖN... by KASIAD KOCAELİ 16950 views
Yatirim Proje Degerleme Dersi by Ekrem Tufan 13201 views
Yatırım Proje Değerleme (18 25 Eylü... by Ekrem Tufan 4358 views
Otel projesi̇ ön fi̇zi̇bi̇li̇te çal... by Ahmet Seymen 1782 views
Tedarik zinciri yönetimi by Ahmet Şen 3387 views
Swot Analiz by iguney 9919 views Carlos Ullaury - Albin Ulle | Search People Directory | Intelius
People Lookup by Name - Carlos Ullaury - Albin Ulle
Ullaury, Carlos — Ulle, Albin Suid Afrikaanse Nuus Thread - Page 165 - Stormfront
Page 165 of 226 « First < 65 115 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 215 > Last »
07-13-2007, 03:36 AM #1641
Dossiere op hoë vlak bekyk
’n ONDERSOEK op hoë vlak in die polisie in die Vrystaat is gister deur die provinsiale kommissaris gelas na die bewerings dat klagtes op misdaaddossiere verander word en dat misdaadstatistieke daardeur skeefgetrek word.
Die provinsiale hoof van evalueringsdienste in die Vrystaat, dir. Peter Moloi, staan self aan die hoof van dié ondersoek. Hy het glo gister al die Navalsig-polisiekantoor in Bloemfontein in verband met sy ondersoek besoek.
Dit volg op gister se hoofberig in Volksblad oor ’n dossier van dié kantoor waarvan die klag wat ondersoek word, glo doelbewus verkeerdelik verander is na ’n minder ernstige misdaad.
Moloi en supt. Sam Makhele, waarnemende provinsiale kommunikasiehoof in die Vrystaat, het Volksblad ook gister in verband met dié berig besoek.
Hulle het versoek dat Volksblad hulle voortaan in die saak sal ken wanneer bewerings oor die polisie gedoen word. Dit help nie die koerant nader die hoof van die Navalsig-polisiekantoor nie, want sy is nie gemagtig om kommentaar te lewer nie, is gesê.
Volksblad is daarvan beskuldig dat hy die werksverhouding tussen die polisie en die koerant skade berokken, en daar is ’n antwoord gevra om aan die Vrystaatse polisiehoof te gee.
Makhele het gister by navraag gesê die bewerings in die berig word in ’n baie ernstige lig beskou en die ondersoek word op ’n dringende grondslag gedoen.
“Ons vat dit baie ernstig op, want dit kan ’n invloed op die statistieke van die hele land hê.”
Hy sê verder ondersoek hulle ook hoekom die gewese polisieman nie vroeër deur die regte kanale die inligting oor die dossiere aan die polisie oorgedra het nie.
As dié bron nou buite die polisie is, kan dit dalk iemand wees wat ’n smeerveldtog teen die polisie of die Navalsig-kantoor voer.
Hy kon mos terwyl hy in die polisie was die regte kanale gevolg het.
“Ons weet wie hy is.”
Hy sê hulle dreig nie die man nie, maar die beeld van die polisie het skade gely. Die regte kanale sal gevolg word om by hom uit te kom en die nodige inligting te kry.
Verder wil hulle ook vasstel hoe iemand wat nou buite die polisie is, in besit van interne dokumente soos ’n polisiedossier kan kom.
Volgens Volksblad se bron, wat verkies om anoniem te bly, is daar nog talle sulke veranderde dossiere. Die polisie moet net in die argief gaan kyk.
Volksblad het gister ook ’n deel van die voorblad van ’n dossier en ’n deel van die verklaring van die klaer gepubliseer waarin dit duidelik is dat die klag van roof met ’n vuurwapen na aanranding verander is. Dié dossier is in Mei 2007 aangelê.
07-13-2007, 03:39 AM #1642
Verdagtes wond polisieman nadat hulle bom by kitsbank plant
WELKOM. – ’n Polisiebeampte is in die been gewond toe kitsbankbomplanters Woensdagnag hier met R5-gewere op hom losgebrand het.
Insp. Paul Malindi van die polisie in Riebeeckstad het omstreeks middernag in Craiblaan gery toe hy die ontploffing hoor.
Hy is dadelik na die kitsbank by ’n vulstasie in Craiblaan. Die rowers was reeds in ’n liggroen Toyo-ta RunX en het onmiddelik met R5-gewere op hom begin skiet.
Hy is in die been gewond en word in die ortopediese saal in die Welkom-Medi-Clinic behandel. Hy is gisteroggend geopereer.
Die bomplanters is met leë hande weg nadat hulle geen geld uit dié Nedbank-kitsbank kon kry nie. Niemand is nog in hegtenis geneem nie.
Dit was die eerste kitsbank wat in Riebeeckstad opgeblaas is.
ENB het vandeesweek aangekondig dat hulle oor die volgende drie jaar R100 miljoen gaan bestee om kitsbanke te beveilig.
In Pietermaritzburg is twee kitsbankbomplanters onlangs doodgeskiet en vyf sulke rooftogte het die afgelope twee weke in dié stad plaasgevind.
07-13-2007, 07:01 AM #1643
Vyf wat motor wil steel vas
Vyf mans wat klaarblyklik probeer het om "n voertuig in Wattle-straat in Fochville te steel is op heterdaad betrap. Volgens insp. Johanita Kok, polisiewoordvoerder, het 'n lid van die publiek gesien hoe die mans die erf betree met die doel om die voertuig te steel. Sy sé die verdagtes het besef dat hulle dopgehou word en het op die vlug geslaan. Insp. Tsetsie Ranko en konst. Walker Maphukatha van die Fochville-misdaadvoorkomingseenheid het die verdagtes in die straat ingewag en in hegtenis geneem. Hulle het 'n ongelisensieerde vuurwapen by die verdagtes gekry. Mnre. Beki Mloageni (24), Happi Moloi (36), Shilchombis Shiutit (22), Pona Ntluli (22) en ?n sestienjarige jeugdige het Vrydag in die Fochville-landdroshof op 'n klag van besit van 'n ongelisensieerde vuurwapen verskyn. Die saak is tot 17 Julie vir verdere ondersoek uitgestel.
07-14-2007, 02:58 AM #1644
Polisiekantoor moet sê hoekom hy nóg wapens bewaar
Die Khuma-polisiekantoor (naby Stilfontein) in Noordwes het tot oormôre kans om te sê waarom vuurwapens in hul bergingstoor (SAPS13) glo nie volgens die korrekte prosedure gebêre word nie.
Mnr. Chris Hattingh, DA-leier in Noordwes, het nou ook aangekondig dat ’n dringende ondersoek in die Noordwes-wetgewer én by die parlement aangevra sal word om ingehandigde en gesteelde vuurwapens se hantering by polisiekantore te bekyk.
Hattingh het gereageer op ’n interne skrywe tussen komm. MW Mpemwe, Noordwes se adjunk provinsiale kommissaris en supt. KB Rampou, die stasiebevelvoerder van die Khuma-polisiekantoor.
Luidens die skrywe, waarvan Beeld ’n afskrif bekom het, het die bevelvoerder tot oormôre om te verduidelik waarom die korrekte prosedure met die stoor en administrasie van vuurwapens glo nie gevolg word nie.
“Volgens die oudit het die kantoor (Khuma) altesame 83 vuurwapens in sy bergingstoor by polisiekantore, maar die taakspan het 96 vuurwapens gevind,” lui die brief.
Voorts word daar gemeld dat altesame 15 vuurwapens “of weg, gesteel of misplaas is” en dat dié vuurwapens glo ook nie in die nodige register aangeteken is nie. Nog 22 vuurwapens is in dieselfde stoor gevind waarvoor “daar nie rekenskap gegee kan word nie. Die gemelde vuurwapens het oor die vloer gestrooi gelê.”
“Daar het al gerugte geloop dat polisielede vuurwapens in die stoor teen R900 per aand uitverhuur. Vir ’n verdere R10 kan jy ’n patroon ook kry. Dit is nie bewys nie, maar (die moontlikheid) is skielik nie meer so vergesog nie. In die lig van wat in Khuma gebeur het, sal ons nasionaal wil kyk na ouditprogramme om tendense soos dié te voorkom,” het Hattingh gesê.
Dir. Phuti Setati, nasionale polisiewoordvoerder, het gesê die polisie se bergingstore word uiters streng beheer.
“Dit is veilige plekke wat beamptes beman wat die polisiekantoor se bevelvoerder spesiaal aanwys.
“Daar is streng beheer oor die store. As ’n item byvoorbeeld uitgeboek word, móét dié polisiebeampte dit uitteken. Wanneer dit teruggebring word, word dit nagegaan en teruggeboek,” het Setati gesê.
Toegang tot die store word ook beperk.
Setati het kommentaar gelewer oor die nasionale regulasies waarvolgens die store bestuur word en nie oor die voorval by Khuma nie.
Volgens die polisie word die store gereeld geoudit. Op provinsiale vlak word ’n oudit jaarliks gedoen en minstens vier keer ’n jaar op kantoorvlak.
Afhangend van die polisiekantoor, kan dit selfs maandeliks gedoen word.
07-18-2007, 02:12 AM #1645
Nommerplate sal diewe ‘opskroef’
JOHANNESBURG. – Voertuigeienaars landwyd sal vanaf 1 Januarie 2009 verplig word om hul nommerplate met klinknaels of skroewe aan hul voertuie se bakwerk vas te sit.
Mnr. Collen Msibi, woordvoerder van die departement van vervoer, het gister gesê dié nuwe vereistes sal dit vir misdadigers moeiliker maak om voertuie te steel, en voertuigeienaars verhoed om met vervalste nommerplate rond te ry.
Die departement sal vereis dat elke nommerplaat in ál vier hoeke met 4 mm-eenrigting-skroewe of klinknaels aan ’n voertuig se bakwerk vasgemaak moet word.
Dié skroewe of klinknaels mag nie verder as 20 mm van die rand van ’n nommerplaat wees nie.
“Dit sal baie moeilik vir misdadigers wees om nommerplate van voertuie te verwyder en met ander te vervang. Ons glo dié klein veranderings sal ’n groot bydrae lewer om voertuigdiefstal te verminder,” het Msibi gesê.
Dié nuwe vereistes is deel van wysigings wat aan regulasie 35 en 336 van die Nasionale Padvervoerwet van 1996 aangebring is en reeds op 4 Mei vanjaar in die Staatskoerant gepubliseer is.
Ander wysigings vereis dat niemand ’n los nommerplaat mag besit as dit nie aan ’n voertuig wat die persoon besit, gekoppel kan word nie en dat net drie standaardgrootte-nommerplate vanaf 1 Januarie 2010 op Suid-Afrikaanse paaie toegelaat word.
07-18-2007, 02:18 AM #1646
BEITBRUG. – Moedelose boere van Limpopo ry nou elke dag patrollie en keer gereeld self onwettige immigrante uit Zimbabwe aan.
Die Burger was gister saam met lede van dié boerewag toe hulle drie Zimbabwiërs op ’n plaas in die Mopane-gebied, naby Musina, aangekeer en aan die Suid-Afrikaanse polisie oorhandig het.
Die drie het nie eens vir die boere probeer weghardloop nie, en het gesê danksy korrupte Suid-Afrikaanse beamptes vrees hulle nie deportasie nie.
Mnr. Tinashe Giri (25), een van die aangekeerdes, het vertel dat hy al R150 aan ’n beampte van binnelandse sake betaal het om te verseker dat hy ná deportasie kan terugkom na Suid-Afrika.
“Daar was ook al ’n keer dat dit nie eers vir my nodig was om iemand te betaal nie. Ek het hulle mooi gevra om my in Suid-Afrika te laat bly en hulle het,” het Giri vertel.
Giri was vergesel van twee broers, mnre. Tulani (20) en Pruspa Dube (20).
“Ons sal maar net weer terugkom. Die polisie en binnelande sake se mense sê vir ons hulle verstaan al die probleme van Zimbabwe en sal verseker dat ons hier kan bly,” het Giri gesê terwyl die drie agter op ’n boer se bakkie gelaai is.
Hy het glo gister vir die vierde keer vanjaar die grens onwettig na Suid-Afrika oorgesteek.
“Ek het twee kinders in Zimbabwe en daar is nie geld vir kos of enigiets nie. Ek wil in Suid-Afrika werk om geld te stuur na my familie.”
Volgens Giri is Zimbabwiërs se enigste hoop om hierheen te kom. “Anders sal ons doodgaan in ons geboorteland.”
Mnr. Gideon Meiring, voorsitter van die Soutpansberg-distrikslandbou-unie, het die Musina-polisie gebel om die drie te kom haal. ’n Polisievangwa is na die Bokmakierie-padstal uitgestuur en teen 11:00 gisteroggend is reeds 21 onwettige immigrante, dié drie ingesluit, opgelaai.
Supt. Ronel Otto, polisiewoordvoerder in Limpopo, het gesê onwettige immigrante moet binne 48 uur na Zimbabwe gedeporteer word. Hulle word voor dit by die polisieselle in Musina en Alldays aangehou.
Meiring en ander boere van die distrik het gister vertel hoe moedeloos hulle oor onwettige immigrante is.
“Die polisie kan nie die probleem doeltreffend oplos nie. Die mense stroom deur en dwaal op ons plase rond.” Meiring sê die onwettige immigrante kom oor die grens en neem óf die Tshipise- óf die Alldays-pad na die Baobab-tolplaza sowat 35 km voor Musina. “Hier kry hulle vervoer wat hulle verder die land inneem,” het Meiring gesê.
“Die probleem kom al vir ’n paar jaar lank en dis nou buite beheer. Dis tans ’n mense-ramp.”
Volgens Meiring is daar ’n ernstige belangebotsing tussen die regering en die boere.
“Vir ons regering is die probleem nie so ernstig nie, maar ons eiendom word bedreig. Dit moet as ’n nasionale probleem gesien en opgelos word.”
Die Limpopo-polisie sê sowat 6 000 onwettige immigrante is sedert 1 Julie aangekeer, maar die boere meen dit is baie meer.
07-19-2007, 01:29 AM #1647
Verbode middels ís in gholf, sê Player
Carnoustie (Skotland). – Soveel as tien van die wêreld se voorste gholfspelers gebruik verbode middels en word nie uitgevang nie omdat dié sport nie behoorlike toetse daarvoor het nie. Só het Gary Player op die vooraand van die 136ste Britse ope toernooi gesê.
“Of dit nou kreatien of steroïede is, ek weet sekere spelers gebruik die middels,” het die gholflegende gesê.
“Die beste ding wat die toernooi se organiseerders kan doen, is om spelers lukraak te toets. Ons droom as ons aanhou glo spelers gebruik nie verbode middels nie.”
Volgens Player het minstens een speler al aan hom erken dat hy verbode middels gebruik. “Hy het aan my gesê wat hy gebruik en ek kon ’n duidelike verandering in sy spel sien.
“Ander bronne het ook aan my bevestig dat nóg spelers middels gebruik.”
Peter Dawson, sekretaris van dié toernooi-organiseerders, het gesê dit is onmoontlik of vas te stel hoeveel spelers verbode middels gebruik.
Volgens hom ondersteun die organiseerders ’n toetsstelsel en voer hulle al samesprekings met ander organiseerders daaroor. Tiger Woods, die wêreld se voorste gholfspeler, het vandeesweek geskerts dat spelers net positief sal toets weens oormatige drankgebruik.
07-19-2007, 01:44 AM #1648
Oud-stasiekommissaris sê hy het ook met dossiere gepeuter
“EK voel nou beter nadat ek my hart teenoor jou oopgemaak het en daaroor gepraat het,” sê ’n oud-stasiekommissaris van ’n polisiekantoor op ’n plattelandse dorp, wat erken hy het ook met klagte in misdaaddossiere gepeuter om uit die moeilikheid te bly.
“Die stelsel maak jou skelm. Veral vir ’n man wat vir sy kinders moet sorg en nie bevordering kan kry as die statistieke in die polisiekantoor onder sy beheer nie goed lyk nie.
“Ek het dit gedokter om my kant skoon te hou. Dit is nie lekker om daar voor daardie man te staan en hy vloek jou uit nie,” sê hy oor sy verskynings op die “rooi tapyt” voor sy destydse areakommissaris.
Dié oud-polisiekaptein, wat nou in Bloemfontein woon en verkies om eers anoniem te bly, sê hy het die laaste tyd die berigte in Volksblad oor dié beweerde knoeiery met klagte in dossiere in die Navalsig-polisiekantoor gelees, en toe besluit om ook te praat.
Dit spoel van bo af tot reg onder deur by die konstabel op grondvlak en kom in feitlik elke polisiekantoor in die land voor, sê hy.
“Moord en verkragting kan jy nie wegdokter nie, maar huisbraak word maklik opsetlike saakbeskadiging. Aanranding word na baklei op straat verander en ’n afkoopboete handel die saak af.”
Hy sê die probleem het sedert 1994 ontstaan toe mense onder ’n nuwe regering meer vrymoedigheid gehad het om misdaad aan te meld en die misdaadsyfer daardeur drasties gestyg het. Die regering het maatreëls ingestel om dit te beperk. Strategiese doelwitte is ingestel. Al hoe meer druk is toegepas om die syfers goed te laat lyk. “Dit mag mos nie lyk asof ons die stryd teen misdaad verloor nie.
“Nou moet jy weet, die minister wil nie sleg lyk nie. Sy nasionale kommissaris wil nie sleg lyk nie. Sy provinsiale kommissaris wil nie sleg lyk nie. So wentel dit af tot by die konstabel of ondersoekbeampte op die grondvlak.
“Niemand wil in die moeilikheid beland nie. Almal wil goed lyk. Ek sê vir jou, daardie misdaadstatistieke wat bekend gemaak is, is net 50% korrek.”
Sedert hy in Bloemfontein woon, het hy en sy gesin al vier keer onder misdaad deurgeloop. Dit is aangemeld, maar tot nou toe het hy niks weer van die polisie gehoor nie.
07-19-2007, 10:16 AM #1649
’n Lewe sonder luukses
Hulle moet keer dat dit bars of dit gaan slegter. Terwyl plakkerskampe oral in en om Pretoria opskiet en kopsere veroorsaak, bly 'n groep hawelose wittes al jare by die Eagle's Nest informele nedersetting noord van die stad.
“Ek mag arm wees, maar ek is ryk in kinders.”
Só vertel Hans Duvenhage (54) vanuit sy stoel onder die boom by die Eagle’s Nest informele nedersetting noord van Pretoria.
Terwyl ander plakkerskampe oornag oral in Pretoria opskiet en kopsere vir Tshwane se metroraad én inwoners veroorsaak, bly tientalle hawelose wittes al jare in dié nedersetting anderkant Rooiwal, regs van die ou Warmbadpad.
Elke nou en dan is een van Hans se 15 kleinkinders op sy skoot.
Hy kyk oor die stuk grond waar sowat 40 mense in nederige maar tog netjiese houthuise bly.
“Ek bly al 15 jaar hier en dis hier waar ek wil wees. Dis rustig en stil. Ek trek nie rond nie. Die hangkaste is gehawend van ouderdom, nie rondtrek nie,” spot hy.
Tussen die eenvoudige huisies steek ’n blou Mercedes C220 sy neus uit.
Jan Oosthuizen (69), wat al amper drie jaar hier woon, sê dis nie syne nie. Sy luukses het hy lankal verkoop. “Dis maar net ek en my pondok.
“Vandag se vroue is nie meer vrou nie. Hulle verpes net jou siel. My ma en suster was nog vrou,” beduie hy terwyl hy sy paar stukkies klere was en ophang.
Waar Jan aan die bo-punt van die werf bly, is Johann Bekker (66) aan die onderpunt.
Hy is maar ’n alleensiel. Vertrou nie mense nie.
“Die verblyf is goed. ’n Mens kan nie kla nie,” sê dié oud-tegnikus.
“As ’n mens eers op jou eie was, is so iets (en hy wys oor die werf) ’n vreeslike verval.
“Ek moet keer dat dit bars of dit gaan erger. Maar vorentoe is daar hoop,” sê hy voor hy weer sy dik Tom Clancy-boek begin lees.
Solidariteit se Helpende Hand-fonds het onlangs vir Eagle’s Nest se mense ’n bietjie hoop gebring met ’n paar komberse en wolmussies vir die kinders.
“Ons was so bly vir die komberse. Ma het mos vir Pa om haar warm te hou, maar die kinders, ai die kinders, kry so koud,” sê Gerda Duvenhage terwyl sy haar rooi trui styf om haar vou.
07-20-2007, 05:33 AM #1650
Boer raadop oor brande
Secunda. – ’n Boer van Secunda moet weer duisende rande vir ekstra veevoer opdok omdat sy plaas verlede week afgebrand het.
Dit is die derde agtereenvolgende winter dat weiding op André du Preez se plaas Goedehoop vernietig is.
“Dit is die Govan Mbeki-munisipaliteit se skuld omdat hulle nie die plakkers op die asgate langs my plaas kan beheer nie,” sê hy.
Du Preez se plaas is tussen Sasol se aanleg en die dorp geleë en die Secunda-stortingsterrein grens daaraan. Die munisipaliteit is vir maande reeds van voorneme om die gebied te verbeter, draadheinings op te sit en veiligheidswagte aan te stel, juis om plakkers uit te hou. Dit moet alles eers in plek wees voordat die munisipaliteit ’n lisensie vir die asgate, wat vir jare reeds “onwettig” gebruik word, kan bekom.
Volgens Du Preez is veldbrande in die omgewing algemeen omdat die mense wat op die asgate woon, vuur uit die rommel en vullis maak en die veld rondom per ongeluk aan die brand laat slaan.
Selfs die perdestalle aan die agterkant van die asgate het die dag voor die brand op Goedehoop deurgeloop.
Du Preez het vanjaar selfs betaal dat Sasol se brandweer voorbrande op sy plaas maak, want hy wou só nog ’n reuse-verlies voorkom. Ek is nou sat vir die gemors. As dit nie my beeste se weiding is wat afbrand nie, is dit my heinings wat gesteel word. Waar is die beheer?
“Voer is duur om aan te koop en boonop skaars weens die droogte. Waar moet my diere se kos vandaan kom?”
Du Preez het die munisipaliteit glo gereeld gewaarsku. “Daar is aan my gesê geen werk gaan aan die asgate gedoen word totdat die nuwe munisipale begroting nie afgehandel is nie.”
Dié begroting is verlede maand goedgekeur.
Mpumalanga-Beeld het verlede Maandag die munisipaliteit se kommentaar gevra en ook opgevolg, maar het vandeesweek teen spertyd nog geen antwoord gekry nie.